b"\n_START_ARTICLE_\nSaulius Kulvietis\n_START_SECTION_\nCarrera esportiva\n_START_PARAGRAPH_\nEs va formar a les categories inferiors del KKM-Ais\xc4\x8diai-ARTRANSA, a on va jugar fins al 2009. Va debutar a la Primera Divisi\xc3\xb3 Lituana la temporada 2009-10 a les files del Perlas Vilnius, equip amb el que va jugar durant dues temporades disputant la lliga lituana i la lliga b\xc3\xa0ltica. Despr\xc3\xa9s passaria pel Pieno Zvaigzdes Pasvalys, amb el que es proclam\xc3\xa0 subcampi\xc3\xb3 de Copa, i pel Sakalai, per fitxar el 2013 pel Utenos Juventus, en qu\xc3\xa8 ha romandria durant tres temporades. _NEWLINE_A la temporada 2016-17 juga al Vytautas Prienu en qu\xc3\xa8 a m\xc3\xa9s de la Lliga Lituana (11,8 punts, 4,4 rebots i 2,8 assist\xc3\xa8ncies) i la B\xc3\xa0ltica (14,7 + 4.7 + 2,3), de la qual es va proclamar campi\xc3\xb3, disputa tamb\xc3\xa9 la segona competici\xc3\xb3 de la FIBA, l'Europe Cup, amb 11,3 punts, 3,3 rebots i 3,9 assist\xc3\xa8ncies amb un 46,5% en triples. L'estiu de 2017 fitxa pel Club Joventut Badalona per una temporada. El litu\xc3\xa0 ser\xc3\xa0 recordat a Badalona pel triple que va aconseguir quan faltaven tres segons davant el San Pablo Burgos, que treia l'equip de la zona de descens. En acabar la temporada tornar\xc3\xa0 a Litu\xc3\xa0nia, per jugar a les files del BC Lietkabelis Panev\xc4\x97\xc5\xbeys.\n_START_SECTION_\nSelecci\xc3\xb3 lituana\n_START_PARAGRAPH_\nVa debutar amb la selecci\xc3\xb3 lituana sub16 l'any 2007 a l'europeu de Creta (Gr\xc3\xa8cia), on va ser bronze. Tamb\xc3\xa9 ha estat internacional amb la sub 18 a Fran\xc3\xa7a (2009), amb la sub20 a Cro\xc3\xa0cia i Bilbao (2010 i 2011) i amb la universit\xc3\xa0ria a Corea del Sud (2015)."